I keď obavy ohľadom AIDS a vtáčej chrípky sú oprávnené -
a budeme o nich neskôr počuť
od brilantného Dr.Brillianta -
chcem hovoriť o iných pandémiách, o
kardiovaskulárnych chorobách, cukrovke, hypertenzii -
o takých, ktorým môžeme predísť aspoň
u 95-tých percentách ľudí,
a to zmenou stravy a životného štýlu.
Dochádza ku
globalizácii chorôb. Ľudia vo svete
začínajú jesť ako my, žiť ako my,
a zomierať ako my. A iba za jednu generáciu
Ázijský kontinent prešiel od jednej z najnižších mier
srdcových chorôb, obezity, a cukrovky,
k jednej z najvyšších. V Afrike kardiovaskulárne choroby
prispievajú rovnakým dieľom k počtu mŕtvych ako HIV a AIDS
vo väčšine krajín.
Máme pred sebou nesmiernu príležitosť,
a ak sa jej chopíme, môžeme
ovplyvniť doslovne milióny ľudí,
a praktizovať preventívnu medicínu v celosvetovom
merítku.
Srdcové a cievne choroby zabíjajú stále
viac ľudí -- a nie iba v tejto krajine, ale
na celom svete – viac než všetky ostatné dokopy, pričom
im je takmer u každého možné predísť.
A nie len predísť, ale
ich aj zvrátiť. Za posledných 29 rokov
sa nám za použitia pokrokových, drahých prístrojov
podarilo dokázať, aké mocné sú také
jednoduché a zastarané metódy ako
zmena stravy a životného štýlu.
Tu vidíte artériografiu
pred rokom a po roku, a toto je
srdcový PET scan.
Pred pár mesiacmi sme ukázali, a i publikovali
prvú štúdiu, ktorá ukazuje, že je možné zastaviť,
či zvrátiť rast rakoviny prostaty vďaka
zmene stravy a životného štýlu. Došlo k 70 percentnému
poklesu v raste tumoru, či k jeho spomaleniu
oproti iba 9 percentnému
u kontrolnej skupiny.
A tuto na MRI a MR spektoskropii
aktivita tumoru je v červenom, môžete vidieť
ako sa po roku zmenšuje.
Teraz čelíme epidémii obezity. Trpia ňou dve tretiny
dospelých a 15 percent detí. Znepokojuje je ma,
že cukrovka za posledných 10 rokov vzrástla o 70 percent,
a súčasná generácia detí môže byť prvá,
ktorá bude žiť kratšie než my.
Je to žalostné,
ale dá sa tomu predísť.
Toto nie sú výsledky volieb, ale sú to
počty obéznych ľudí v jednotlivých štátoch,
v rokoch '85, '86, '87 – dáta sú
z CDC stránky (Centrum pre kontrolu cukrovky) – '88, '89, '90, '91 –
máme tu novú kategóriu – '92, '93, '94, '95, '96,
'97, '98, '99, 2000, 2001 – a len sa to zhoršuje.
Evolučne upadáme.
Čo s tým môžeme spraviť?
Ázijská kuchyňa môže zvrátiť
srdcové choroby a rakovinu.
Ale ľudia v Ázii začínajú jesť ako my,
a preto začínajú byť chorí
ako my.
Spolupracujem s množstvom veľkých potravinových,
spoločností, ktoré môžu zábavnou a sexy formou
presvedčiť ľudí jesť zdravšie jedlo.
Predsedám poradnému zboru McDonalda,
PepsiCo, ConAgra, Safeway, a zakrátko
v Del Monte kde všetci zisťujú, že je to dobrý
biznis.
Šaláty v McDonalde sú výsledkom tejto práce -
a čoskoro budú mat i Ázijské šaláty.
V Pepsi, 2/3 nárastu v príjmoch pochádzajú
z ich lepších potravín.
A ak dokážeme toto, tak budeme môcť uvoľniť
zdroje na nákup liekov, ktoré sú viac než potrebné
na liečbu AIDS a HIV, malárie,
či na prevenciu vtáčej chrípky. Ďakujem.